大靈貓

大靈貓係靈貓科嘅一種。佢又叫五間狸，因為條尾有5條黑白間環狀斑紋。

分布 
分布響亞洲南方各省區。生活於熱帶、亞熱帶林緣灌叢。以前好常見，而家已經越來越少。

習性 
大靈貓生性孤獨，夜行性。鍾意響樹樁、岩石上摩擦陰部。食物包括老鼠、青蛙、雀仔、蝸牛、昆蟲、果實等。部分消化唔到嘅嘢可以響啲屎度見到。

繁殖 
春季發情，夏季生仔，每胎3-4隻。

經濟價值 
大靈貓嘅經濟價值好高，毛皮可以整裘；分泌嘅靈貓香係香料工業重要原料。生態上對抑制鼠害、蟲害亦有重要作用，亦係重要嘅種子傳播者。屬於國家一級受保護動物。

亞種
大靈貓華東亞種，Swinhoe喺1864年命名。分布中國喺江西、陝西、貴州、安徽、湖南、江蘇、四川、西藏、廣西、廣東、福建、浙江、湖北、雲南等地。佢嘅模式產地喺福建閩江嘅水口。
大靈貓海南亞種，Wang et Xu響1983年命名。分布海南島等地。佢嘅模式產地響海南吊羅山。
大靈貓印緬亞種，Wroughton響1915年命名。分布於印度、緬甸同埋中國嘅雲南、西藏等地。佢嘅模式產地響緬甸北部親敦江。
大靈貓印度支那亞種，Thomas響1927年命名。分布喺緬甸、越南、寮國、泰國同埋中國嘅貴州、雲南、廣西等地。佢嘅模式產地喺寮國杭康XiangKhunang。

香港嘅情況 

香港喺1950年代之前仍然有大靈貓出現，但而家已經冇晒。而家唔同嘅科學家重拗緊應唔應該再「重新引入」大靈貓返香港繁殖。

中國哺乳動物
 香港哺乳動物

食肉目
IUCN無危物種